Pavel Çerenkov

Pavel Çerenkov ( ) – 1958-ci ildə İlya Frank və İqor Tamm ilə "Çerenkov effektini kəşf və şərh etdiklərinə görə" Fizika üzrə Nobel mükafatını bölüşmüş Sovet fiziki.

 Bioqrafiyası 
Pavel Alekseyeviç Çerenkov 28 iyul 1904-cü ildə Rusiyanın Voronej vilayətində anadan olub. 1928-ci ildə Voronej Dövlət Universitetinin Fizika-Riyaziyyat fakültəsini bitirib. 1930-cu ildə Rusiya Elmlər Akademiyasındaki Lebedev adına Fizika İnstitutunda böyük elmi işçi vəzifəsinə başlayıb. Sonra bölmə rəhbəri vəzifəsinə gətirilib və 1940-cı ildə Fizika-Riyaziyyat Elmləri Doktoru dərəcəsinə layiq görülüb. 1953-cü ildə Eksperimental Fizika professoru olub. 1959-cu ildən başlayaraq institutun foto-mezon prosesləri laboratoriyasına rəhbərlik edib. On dörd il boyunca ali təhsil müəssisələrində dərs vermişdir. 1934-cü ildə S. İ. Vavilovun rəhbərliyi altında işləyərkən radioaktiv bombardmana məruz qalan bir şüşə sudan mavi işıq yayıldığını müşahidə etdi. İşığın faza sürətindən yüksək sürətlərdə hərəkət edən yüklü atom zərrəcikləri ilə əlaqəli olan bu effekt ("Çerenkov effekti"), nüvə fizikasındaki sonrakı eksperimental işlərdə və kosmik şüaların öyrənilməsində böyük əhəmiyyətə sahib olduğunu sübut etdi. Çerenkov dedektoru yüksək sürətli hissəciklərin varlığını və sürətini müşahidə etmək üçün atom tədqiqatında standart bir cihaz halına gəldi və cihaz Sputnik 3-ə quraşdırıldı. Çerenkov Elektron sürətləndiricilərin inkişafı və qurulması işində, foto-nüvə və foto-mezon reaksiyalarının araşdırılmasında iştirak etmişdir. 1958-ci ildə İlya Frank və İqor Tamm ilə "Çerenkov effektini kəşf və şərh etdiklərinə görə" Fizika üzrə Nobel mükafatını bölüşdü.

Çerenkov 6 yanvar 1990-cı ildə Moskvada vəfat etmiş və Novodeviçye qəbiristanlığında dəfn edilmişdir.

 İstinadlar 

 Xarici keçidlər 
 Биография на сайте электронной библиотеки "Наука и техника" 

Kateqoriya:Sovet İttifaqı Kommunist Partiyasının üzvləri
Kateqoriya:"Stalin" mükafatı laureatları
Kateqoriya:XX əsrin fizikləri
Kateqoriya:SSRİ fizikləri
Kateqoriya:Rusiya fizikləri
Kateqoriya:Sovet Nobel mükafatı laureatları
Kateqoriya:Rusiyalı Nobel mükafatı laureatları
Kateqoriya:Rusiya ixtiraçıları
Kateqoriya:Fizika üzrə Nobel mükafatı laureatları
Kateqoriya:SSRİ Dövlət mükafatı laureatları
Kateqoriya:Sosialist əməyi qəhrəmanları
Kateqoriya:Novodeviçye qəbiristanlığında dəfn olunanlar
Kateqoriya:1990-cı ildə vəfat edənlər
Kateqoriya:1904-cü ildə doğulanlar
Kateqoriya:Eksperimental fiziklər